《书船山纪年诗后》
清代·朱文治

满纸飞腾墨彩新，谁知作者性情真。寻常字亦饶生气，忠孝诗难索解人。

一代风骚多寄托，十分沈实见精神。随园毕竟耽游戏，不及东川老史臣。

作者简介：（1760—1845）浙江馀姚人，字诗南，号少仙。乾隆五十三年举人，官海宁学正。善以篆法画兰竹，与海盐张芑堂以飞白法画兰齐名。有《绕竹山房诗稿》。